ดาวโจนส์พุ่ง-น้ำมันปิดบวก
หุ้นดาวโจนส์ปิดพุ่ง 180.85 จุดที่ 15,176.08 จุด รับข้อมูลเศรษฐกิจสหรัฐสดใส ด้าน ราคาน้ำมัน เพิ่มขึ้น 81 เซนต์ ปิดที่ 96.69 ดอลลาร์ต่อบาร์เรล
29 ต.ค. 2565

หุ้นดาวโจนส์ปิดพุ่ง 180.85 จุดที่ 15,176.08 จุด รับข้อมูลเศรษฐกิจสหรัฐสดใส ด้าน ราคาน้ำมัน เพิ่มขึ้น 81 เซนต์ ปิดที่ 96.69 ดอลลาร์ต่อบาร์เรล 
ดัชนีเฉลี่ยอุตสาหกรรมดาวโจนส์พุ่งขึ้น 180.85 จุด หรือ 1.21% ปิดที่ 15,176.08 จุด ดัชนี S&amp;P 500 ลดลง 23.84 จุด หรือ 1.48% ปิดที่ 1,636.36 จุด และดัชนี Nasdaq พุ่งขึ้น 44.94 จุด หรือ 1.32% ปิดที่ 3,445.36 จุด
ตลาดทะยานขึ้นสู่แดนบวก หลังจากสหรัฐเปิดเผยข้อมูลเศรษฐกิจที่แข็งแกร่ง โดยเมื่อวานนี้กระทรวงแรงงานสหรัฐเปิดเผยว่า จำนวนผู้ขอรับสวัสดิการว่างงานครั้งแรกในรอบสัปดาห์ที่สิ้นสุดวันที่ 8 มิ.ย. ลดลง 12,000 ราย สู่ระดับ 334,000 ราย ซึ่งเป็นการปรับตัวลงมากกว่าที่นักวิเคราะห์คาดว่าจะลดลงมาอยู่ที่ระดับ 345,000 ราย จากสัปดาห์ก่อนหน้าที่ระดับ 346,000 ราย สะท้อนให้เห็นถึงการฟื้นตัวของตลาดแรงงานสหรัฐ
ขณะที่กระทรวงพาณิชย์สหรัฐรายงานว่า ยอดค้าปลีกเดือนพ.ค.ปรับตัวขึ้น 0.6% มากกว่าที่นักวิเคราะห์คาดว่าจะเพิ่มขึ้นเพียง 0.4% เนื่องจากภาคครัวเรือนเพิ่มการใช้จ่ายในการซื้อยานยนต์และสินค้าประเภทอื่นๆ ซึ่งแสดงให้เห็นว่าเศรษฐกิจสหรัฐเริ่มฟื้นตัวขึ้น
ด้าน  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนกรกฎาคม เพิ่มขึ้น 81 เซนต์ ปิดที่ 96.69 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 76 เซนต์ ปิดที่ 104.24 ดอลลาร์ต่อบาร์เรล
ความเคลื่อนไหวของราคาน้ำมัน ได้แรงหนุนจากตัวเลขค้าปลีกเดือนพฤษภาคม ที่เพิ่มขึ้นจากเดือนเมษายน ถึงร้อยละ 0.6 เหนือกว่าที่นักวิเคราะห์คาดหมายไว้ หลังได้แรงขับเคลื่อนจากยอดขายรถยนต์ ส่งสัญญาทางบวกเกี่ยวกับการใช้จ่ายของผู้บริโภค ที่คิดเป็นสัดส่วน 2 ใน 3 ของกิจกรรมทางเศรษฐกิจอเมริกา